ՀՀ–ում Արգենտինայի դեսպանը շեշտեց, որ ակտիվորեն զարգանում են հայ–արգենտինական տնտեսական հարաբերությունները, ավելանում են ներդրումները. «Հայաստանում կատարվող ներդրումները բավականին մեծ ծավալ ունեն։ Արդեն իսկ գոյություն ունեցող ներդրումների կողքին կան նոր ծրագրեր, ինչպես, օրինակ, գործարար Էդուարդո Էռնեկյանի կողմից ՀՀ ԱԳՆ նախկին շենքում բիզնես կենտրոնի կառուցման նախագիծն է։ Ներդրումների մեկ այլ ուղղություն արգենտինահայերի կողմից Տավուշում ջերմոցների ներդրումներն են, գրեթե 120 ջերմոցներ են այնտեղ արդեն կառուցվել։ Կա մեկ այլ միտում, որ արգենտինահայերի նվիրատվությունները դառնան ներդրումներ, այդպիսով ավելի փոխշահավետ դառնալով»։